projecte-aina/catalan_government_crawling huggingface dataset:
Per la Resolució EDU/3176/2019, de 25 de novembre, es va convocar concurs de mèrits per seleccionar el director o directora de diversos centres educatius dependents del Departament d'Educació, i es van aprovar i fer públiques les bases de la convocatòria per les quals s'havia de regir l'esmentat concurs de mèrits.
El Reial decret 463/2020, de 14 de març, pel qual es declara l'estat d'alarma per a la gestió de la situació de la crisi sanitària ocasionada pel COVID-19, en la seva disposició addicional tercera, ha suspès de forma genèrica els terminis administratius des del dia 14 de març.
Atès que el nomenament de directors i directores en els centres educatius públics es considera essencial per al correcte funcionament i posada en marxa dels centres educatius per al curs 2020-2021, el Conseller d'Educació de la Generalitat de Catalunya, dicta la Resolució EDU/1003/2020, d'11 de maig.
Tal com preveuen les bases 10.10 i 10.15 de la Resolució EDU/ 1003/2020, d'11 de maig,
Contra la puntuació obtinguda en les actes provisionals de puntuació, les persones aspirants poden presentar reclamació en el termini de 5 dies hàbils comptats a partir de l'endemà de l'exposició de les llistes.
Les reclamacions s'han de presentar davant de la comissió de selecció mitjançant valisa electrònica a l'Inspector en Cap dels Serveis Territorials d'Educació a Tarragona, Sr.
Valero Camps Bigorra, o bé a l'adreça de correu següent: [EMAIL]
Data publicació: 20/05/20 12:12
Data publicació: 28/05/20 12:57
Totes les consultes de caràcter general s'han d'adreçar a [EMAIL].
Les consultes de caràcter personal i relatives a la nòmina s'atendran exclusivament al portal ATRI, mitjançant les consultes al gestor del portal ATRI.
La informació sobre permisos, llicències i excedències del personal docent amb els models de sol·licituds corresponents, els teniu a la vostra disposició al Portal de centre.
Atenció presencial i telefònica (Secció de Gestió de Personal Docent i als negociats de Personal Docent de Primària i Secundària):
Per demanar cita prèvia fora de l'horari establert, cal que ho sol·liciteu a [EMAIL].
El procediment d'adjudicació de difícil cobertura s'aplica quan no hi ha candidats per a un lloc de treball.
Les persones interessades a acceptar aquestes ofertes disposen de 48 hores (des de la publicació de l'anunci) per presentar la sol·licitud.
Només es consideren les sol·licituds de persones de la borsa que no tenen registrada una baixa temporal.
Les sol·licituds s'han d'enviar per correu electrònic al Servei de Personal Docent ( [EMAIL] ) indicant l'assumpte i l'identificador del lloc de treball.
En el supòsit de concurrència de candidats que compleixin els requisits genèrics i específics, tenen prioritat els qui han demanat l'àrea territorial com a preferent, l'especialitat i el número d'ordre més baix.
Pel que fa referència al requisit del màster de formació, es prioritzarà qui tingui el màster, per davant de qui consti que l'està realitzant.
I aquest, per davant de qui consti només el compromís de fer-lo.
La Resolució EDU/1537/2019, de 6 de juny, aprova les bases per a la contractació laboral temporal de professorat de religió en centres docents educatius dependents del Departament d'Educació.
Cadascun dels serveis territorials del Departament d'Educació i el Consorci d'Educació de Barcelona publiquen les llistes de participants i vacants i convoquen els actes d'adjudicacions de cada un dels nivells (primària i secundària).
Per tal de garantir les mesures preventives establertes per les autoritats sanitàries amb motiu de la COVID-19:
• Heu de seguir les instruccions que us indiquin a l'entrada del Servei Territorial.
• Haureu d'esperar al carrer fins que us indiquin quan podeu accedir a la sala de nomenaments.
• És imprescindible l'ús de mascareta i que es respecti la distància de seguretat d'1,5 metres.
• L'accés a la sala de nomenaments es farà per torns de 5 persones i per número d'ordre del llistat definitiu.
• A la sala de nomenaments haureu de seure a les cadires indicades, respectant la distància de seguretat.
• Només podrà accedir a la sala la persona interessada.
• El material ha de ser d'ús individual, per tant és recomanable que porteu de casa bolígraf per si ho necessiteu.
• Si creieu o teniu confirmat que podeu ser un cas positiu de covid-19 o heu estat en contacte amb algú en aquest sentit, ens ho heu de fer saber abans d'acudir a aquest acte.
• I per últim, per tal d'evitar una llarga exposició a la sala de nomenaments, s'hauran de respectar els torns convocats i ser puntuals.
Per la qual cosa us aconsellem que, com que totes les vacants i substitucions estaran publicades a la web amb una antelació de 48 hores i podeu disposar també de la llista de participants amb el vostre número d'ordre, vingueu amb les peticions que vulgueu escollir amb la major claredat possible.
Moltes gràcies per la vostra col·laboració.
Pròxims nomenaments del mes de setembre: dia 25
A partir del 28 de setembre del 2020, els nomenaments telemàtics es faran habitualment els dilluns, dimecres i divendres de cada setmana.
La franja horària de connexió per als nomenaments als Serveis Territorials al Vallès Occidental serà:
Excepcionalment, la franja de connexió pel dimecres 30.09.20 serà de 12:30 a 13:30
Formularis del personal docent del Departament d'Ensenyament per sol·licitar permisos, llicències, excedències, reduccions de jornada, permutes, compatibilitat.
Les persones que finalitzen el seu nomenament amb el curs (30/06, 31/07 o 31/08) haurien d'avançar la sol·licitud del certificat fins a 15 dies abans de la finalització, als efectes de racionalitzar i garantir la tramitació dins els terminis per la gestió de la prestació amb l'Oficina del Servei d'Ocupació que correspongui.
No obstant, cal tenir present que des dels Serveis Territorials no podem enviar el certificat d'empresa al SEPE fins el mateix dia de finalització del nomenament.
Aquest certificat es tramitarà telemàticament al Servei d'Ocupació corresponent o al Servicio Público de Empleo Estatatal (SEPE) per a la resta de l'estat espanyol, per tant no cal passar a recollir-ho per les dependències d'aquest Servei Territorial.
A la pàgina d'internet del SEPE: www.sepe.es/citaprevia podeu informar-vos, amb la contrasenya proporcionada per l'Oficina de l'Inem que us correspon, de la recepció del certificat d'empresa i, a continuació, podreu demanar cita prèvia per
fer el tràmit de la prestació d'atur en aquesta mateixa adreça o trucant al telèfon 901 01 02 10
Totes les consultes s'han d'adreçar al correu electrònic: [EMAIL]
Nota Important: Per obtenir resposta és imprescindible indicar les dades identificatives del destinatari (docent o candidat/a a ser-ho):
Centre educatiu* on es troba en el moment de fer la consulta (si té nomenament/destinació), aportant tota la informació necessària per poder donar resposta a la consulta.
* Si no té nomenament vigent caldrà indicar el cos docent (Infantil, Primària, Secundària, FP o EOI) en comptes del centre educatiu.
Consultes relatives a la gestio de personal docent s'han d'adreçar a l'apartat Informació i sol·licituds personal docent d'aquesta mateixa web.
Horari d'atenció presencial i telefònica:
Dies: de dilluns a divendres de les 12.00 a les 14.00 hores.
El programa potencia la internacionalització dels centres educatius de Catalunya i reforça l'estratègia del Govern per a una educació plurilingüe i intercultural, com a instruments per ajudar els alumnes a esdevenir ciutadans del món, capacitats per treballar cooperativament amb joves d'arreu i preparats per desenvolupar-se amb èxit en un context global.
Els destinataris són els centres educatius que imparteixen ensenyaments d'educació primària, d'educació secundària obligatòria, de batxillerat i de formació professional inicial i de règim especial de titularitat del Departament d'Educació, de titularitat municipal i de titularitat privada en règim de concert.
Erasmus+ es el programa de la Unió Europea en els àmbits de l'educació, la formació, la joventut i l'esport per al període 2014-2020.
Cada any, en el marc d'aquest programa, es fa una convocatòria d'ajuts en què pot participar qualsevol centre educatiu de Catalunya.
Per optar-hi convé tenir presents els objectius prioritaris que, per a aquella convocatòria, hagi fixat la Comissió.
El programa és la resposta de la Unió Europea als reptes socioeconòmics actuals.
Es tracta d'una estratègia coordinada per al creixement i l'ocupació, anomenada Europa 2020, de la qual l'educació i la formació en són una part integral.
Les especificitats en relació amb la participació dels centres educatius de Catalunya en les accions de la convocatòria de propostes del programa Erasmus+ (2014-2020) es refereixen al procediment per a la sol·licitud i autorització de mobilitats del personal docent que participi en un projecte Erasmus+ i a la certificació de la formació i/o docència i de la innovació.El procediment de sol·licitud i obtenció de la certificació d'innovació s'ajustarà a la normativa vigent.
Aquest programa d'innovació pedagògica, adreçat a centres educatius sostinguts amb fons públics que imparteixen ensenyaments no universitaris, vol impulsar iniciatives de col·laboració, de corresponsabilitat i de treball conjunt entre els diferents agents i actors educatius, partint d'una concepció inclusiva i orientadora de l'educació, i que ha de comportar una transformació global del sistema educatiu.
La finalitat és proporcionar als centres participants els recursos i les eines per impulsar la transformació del centre a través de l'actualització del seu projecte educatiu, amb una revisió del propòsit institucional, l'organització del centre, les metodologies de treball, la cultura de l'avaluació i la incorporació de mesures d'inclusió i equitat educatives, per esdevenir una organització escolar autònoma, centrada en l'alumnat i amb capacitat d'interactuar amb l'entorn.
Els Plans educatius d'entorn 0-20 promouen el pas del projecte de centre al projecte d'àmbit comunitari amb la voluntat de donar una resposta comunitària més eficaç i coordinada als reptes educatius.
Així mateix, aposten per generar un contínuum educatiu (formal i no formal) que incrementi les possibilitats d'èxit acadèmic, personal i relacional de l'alumnat, alhora que fomenten l'orientació i acompanyament de l'alumnat i les seves famílies dels 0 als 20 anys, especialment en la transició d'etapes educatives i situacions de vulnerabilitat.
El programa OrientaFP acompanya i dona suport als centres que imparteixen ensenyaments professionals en la implementació, el desenvolupament i la millora d'estratègies, mesures i plans per a l'orientació acadèmica i professional de l'alumnat, proporcionant eines, recursos i experiències d'intercanvi mitjançant el treball en xarxa dels centres participants.
Els destinataris són els centres educatius de Catalunya que imparteixin ensenyaments professionals.
Termini de presentació de sol·licituds: fins al 3 de juliol de 2020
La finalitat d'aquest programa d'innovació pedagògica és la reflexió i l'acció pedagògica de centre per a la millora contínua de l'orientació educativa i l'acció tutorial per tal de promoure l'equitat i la qualitat del sistema educatiu reflectida en la millora de les competències de l'alumnat participant.
Poden formar-ne part els centres educatius que imparteixen ensenyaments d'educació secundària obligatòria i de batxillerat i ensenyaments professionals de titularitat del Departament d'Educació, de titularitat municipal o de titularitat privada en règim de concert.
Aquest programa promou l'articulació d'actuacions en centres educatius d'ensenyaments professionals per a projectes de mobilitat (tant per als alumnes com per als professors) per fer pràctiques en empreses d'altres països, per a projectes de cooperació internacional (innovació i intercanvi de bones pràctiques) i projectes de reconeixement d'estudis (ECVET).
Termini de presentació de sol·licituds: fins al 3 de juliol de 2020
El Programa d'innovació i transferència de coneixement InnovaFP té la finalitat d'estimular la vinculació entre els centres educatius que imparteixen ensenyaments de formació professional i les empreses i entitats per al desenvolupament de projectes d'interès mutu que generin valor educatiu i empresarial.
Poden formar part del programa InnovaFP els centres educatius de Catalunya sostinguts amb fons públics que imparteixen ensenyaments de formació professional inicial, tenen implantat (o en procés d'assolir-lo) un sistema de gestió de qualitat i millora del centre, i el projecte educatiu del centre incorpora els objectius i les estratègies d'innovació i transferència de coneixement amb les empreses i entitats del seu entorn de relació.
L'objectiu del programa, creat l'any 2015, és acompanyar i donar suport als centres que imparteixen ensenyaments professionals en la implantació i el desenvolupament d'estratègies metodològiques que promoguin capacitats d'emprenedoria i de creació d'empreses o d'autoocupació.
El programa s'estructura en xarxes de centres agrupades per nivells i àmbits territorials on es comparteix coneixement, es dona suport i assessorament mutu, i s'intercanvien experiències.
Poden formar-ne part els centres educatius de Catalunya sostinguts amb fons públics que reuneixen els requisits i que ho sol·licitin tal com estableix la convocatòria.
El programa EmpresaFP dona suport als centres que imparteixen ensenyaments professionals a desplegar estratègies adreçades a reforçar la seva relació amb les empreses mitjançant l'intercanvi de serveis complementaris, i a desenvolupar projectes conjunts centre-empresa.
El programa estableix una organització dels centres en xarxes en funció del seus objectius, incorpora l'intercanvi d'experiències i bones pràctiques entre els centres participants.
La seva finalitat és implantar, en el marc del projecte educatiu, accions sistemàtiques de prestació de serveis a les empreses i de les persones que, al llarg de la seva vida, han d'actualitzar i capitalitzar els seus coneixements per adaptar-se a les necessitats derivades del teixit econòmic i de la cohesió social i territorial.
Afavorir les vies que facilitin la cooperació entre centres educatius, i entre aquests i les empreses i entitats.
Els destinataris són els centres educatius de Catalunya que imparteixin ensenyaments professionals.
La finalitat del programa és acompanyar i donar suport als centres en la implantació de metodologies col·laboratives d'aprenentatge competencial basat en reptes i projectes per tal d'afavorir l'adquisició de les competències professionals, personals i socials i les competències transversals i augmentar l'èxit acadèmic de l'alumnat dels ensenyaments professionals.
Integra activitats específiques de formació del professorat, com ara jornades d'intercanvi d'experiències.
Finalment estableix una organització dels centres en xarxes a través de les quals es canalitzi la formació i es fomenti la cooperació, el suport mutu i l'intercanvi de bones pràctiques.
Poden formar-ne part els centres educatius de Catalunya sostinguts amb fons públics que reuneixen els requisits que estableix la convocatòria.
El Departament d'Educació impulsa, a través del programa d'innovació "Campionat de Catalunya de la formació professional i proves tècniques de les olimpíades d'FP Skills ", accions que ajudin a promoure l'excel·lència en l'exercici de les competències professionals i que, alhora, siguin un estímul per millorar la qualitat de l'aprenentatge professional a Catalunya.
Dins d'aquest context, el Departament obre una convocatòria per seleccionar instituts per impulsar-hi accions que facilitin l'entrenament dels alumnes per a la participació en el programa esmentat.
La participació dels alumnes de formació professional en els entrenaments i les proves de competició dels diferents oficis ( skills ) proporcionen un context d'aprenentatge competencial en els centres participants, del qual es beneficien tant els alumnes que hi prenen part com la resta d'alumnes i professors.
L'objecte del programa és generar i potenciar l'interès de l'alumnat d'educació infantil, primària i ESO vers les ciències, la tecnologia i les matemàtiques i incrementar la presència de dones i de l'alumnat socialment desafavorit en els estudis i professions STEM.
També es vol incrementar l'aplicació de metodologies d'aprenentatge transversal, generadores i vehiculars de coneixement compartit entre els diferents àmbits científic, tecnològic, artístic i matemàtic que fomentin el pensament crític i la creativitat.
Poden formar-ne part els centres educatius de Catalunya sostinguts amb fons públics i els centres de titularitat privada que reuneixen els requisits que estableix la convocatòria.
El programa SI! de Salut Integral promou la salut cardiovascular amb l'objectiu d'ensenyar a mantenir hàbits de vida adequats i durant tota la vida.
Confirma científicament la importància d'educar en els hàbits saludables i desenvolupa metodologies globalitzadores que integren quatre components bàsics interrelacionats: l'adquisició d'hàbits d'alimentació saludable, el desenvolupament de l'activitat física, el coneixement del cos i la gestió emocional com a factor de protecció envers les addicions.
La finalitat és promoure en l'alumnat l'adquisició de coneixements, actituds i hàbits saludables i s'adreça als centres que imparteixen educació infantil, primària i secundària obligatòria.
La finalitat del programa d'innovació pedagògica de Pràctiques del Màster Universitari de Formació del Professorat d'educació secundària obligatòria i batxillerat, Formació professional i Ensenyament d'idiomes (MUFPS) és millorar i avançar en el model de pràctiques dels estudiants universitaris amb la implicació directa de la universitat i del centre formador en relació als aspectes qualitatius que caracteritzen la formació inicial dels nous docents.
Els objectius del programa són els següents:
Pràctiques universitàries en centres educatius formadors
La finalitat del programa d'innovació pedagògica mòbils.edu és l'impuls de la tecnologia digital en els centres i, especialment, els dispositius mòbils, com a eina educativa estratègica per al desenvolupament curricular, el treball competencial, l'educació inclusiva, l'acció tutorial i la gestió de la convivència i de les relacions humanes per promoure l'èxit educatiu.
Els destinataris del programa mòbils.edu són els centres educatius que imparteixen ensenyaments d'educació infantil, primària i secundària obligatòria del Servei d'Educació de Catalunya.
El programa Magnet Aliances per a l'èxit educatiu té per objectiu acompanyar els centres educatius en el desenvolupament d'un projecte en aliança amb una institució partner per tal de millorar l'èxit educatiu i reduir la segregació escolar.
Aquesta aliança ha de permetre als centres desenvolupar un projecte educatiu innovador i de qualitat, que els permeti esdevenir un centre de referència en el seu territori, un centre atractiu que tingui magnetisme tant per a les famílies com per a la comunitat educativa i que recuperi una composició social equilibrada respecte a la del seu territori
La finalitat és l'acompanyament dels centres seleccionats en un procés de canvi per recuperar una composició social equilibrada respecte el seu territori de referència i alhora millorar l'èxit educatiu.
Els destinataris són els centres educatius que imparteixen ensenyaments d'educació infantil, primària i d'educació secundària obligatòria.
Aquest programa d'innovació pedagògica, adreçat als centres educatius de titularitat municipal o de titularitat privada en règim de concert, que imparteixen ensenyaments d'educació primària, educació secundària obligatòria i batxillerat, té un doble objectiu: d'una banda, reforçar la competència plurilingüe dels alumnes i, de l'altra, implementar un ensenyament competencial de les llengües que incentivi la col·laboració i el treball coordinat entre els professors de llengua.
La finalitat del programa AraArt és fomentar i posar en valor projectes artístics que es portin a terme en el si d'un centre d'educació infantil, primària o secundària, en col·laboració amb una escola artística, un equipament cultural, o institucions, entitats i associacions artístiques, per promoure l'equitat i la qualitat del sistema educatiu reflectida en la millora de les capacitats i competències de l'alumnat participant.
Els destinataris del programa AraArt són els centres educatius que imparteixen ensenyaments d'educació infantil, primària i secundària del Servei d'Educació de Catalunya i el centre col·laborador o agent artístic extern.
Termini de presentació de sol·licituds (modalitat A): fins al 31 de juliol de 2020
La finalitat d'aquest programa d'innovació pedagògica és fomentar la implicació de l'alumnat participant, com a subjecte actiu del procés d'aprenentatge, a partir del treball interdisciplinari i sobre els elements patrimonials de l'entorn per promoure l'equitat i la qualitat del sistema educatiu reflectida en la millora de les seves capacitats i competències.
Poden formar-ne part els centres educatius que imparteixen ensenyaments d'educació infantil, primària i/o secundària obligatòria del Servei d'Educació de Catalunya.
El Departament d'Educació ha creat el programa d'innovació pedagògica de prevenció, detecció i intervenció enfront l'assetjament entre iguals.
La finalitat del programa és estimular els centres educatius a elaborar un projecte que els permeti assolir els objectius generals següents:
El programa té una durada de 3 cursos en els centres que el desenvolupin i inclou fases de formació al centre, elaboració del projecte, implementació i avaluació del projecte.
Poden formar-ne part els centres educatius de Catalunya sostinguts amb fons públics que reuneixin els requisits i que ho sol·licitin tal com estableix la convocatòria.
Aquesta convocatòria té com a objecte la selecció de projectes de mobilitat, de centres educatius de titularitat de la Generalitat de Catalunya, perquè alumnes i professors d'ensenyaments professionals facin estades formatives en empreses, entitats o centres educatius d'altres països durant el curs acadèmic 2020-2021.
Termini de presentació de sol·licituds: fins al 17 de gener de 2020
El curs 2015-2016 el Departament d'Ensenyament impulsa el programa araESCRIC, amb el qual s'estableix com a objectiu millorar la competència escrita dels alumnes per augmentar-ne la capacitat de comunicació i el rendiment acadèmic, i així afavorir-ne l'èxit educatiu.
En aquesta línia, el curs 2011-2012 es va iniciar el programa l' Impuls de la lectura en l'àmbit educatiu amb l'objectiu de reduir el fracàs escolar potenciant la lectura sistemàtica al llarg de tota l'escolaritat.
Conferències per als professors.
Horari d'atenció al públic: de dilluns a divendres de 9 a 14h
Coordinadora àrea geogràfica Alt Empordà, Garrotxa i Ripollès: Consol Iglesias
Coordinador àrea geogràfica Baix Empordà: Josep Gifre
Coordinadora àrea geogràfica Gironès i Pla d'Estany: Dolors Serra
Coordinadora àrea geogràfica Selva marítima, Selva interior i Cerdanya: Cati Batalla
Les inspeccions territorials tenen un sistema de guàrdies per atendre per telèfon o presencialment els membres de la comunitat educativa i els ciutadans que ho sol·licitin.
Cada dia, en l'horari indicat, hi ha diversos inspectors de guàrdia en la seu territorial; per a concertar una cita amb un inspector o inspectora determinat cal telefonar al número 872 975 539.
El territori de cada Inspecció es divideix en àrees geogràfiques d'acord amb la planificació i l'ordenació escolar d'aquest territori.
Cada àrea geogràfica té assignats un inspector o inspectora coordinador i diversos inspectors.
Adscripcions de la preinscripció del curs 2020-2021 de centres d'educació primària a educació secundària obligatòria, i d'educació secundària obligatòria a batxillerat
Equivalència entre els certificats de competència digital (COMPETIC) de l'educació d'adults i els certificats de l'acreditació de competències en tecnologies de la informació i la comunicació (ACTIC)
Els serveis educatius són equips multiprofessionals que donen suport i assessorament als professors i als alumnes (i les seves famílies) de centres educatius públics i privats concertats de nivells educatius no universitaris.
Serveis educatius de zona i camps d'aprenentatge